1929 арын Можга черкогуртын тылпу гомӟемен педтехникум выжтэмын вал Можга каре. Интыяськиз со выль чебер юртын. Быдӟым Отечественной ож аръёсы педтехникумлэн юртаз интыяськиз Москваысь эвакуировать карем пулемётной училище. Татын курсантъёс офицеръёс луыны дасяськизы. Нош вуоно дышетӥсьёс дышетскизы Можга карлэн мукет пӧртэм юртъёсаз. Война бырем бере, 1946 арын училище берен аслаз юртаз интыяське.